Ennio Morricone

Ennio Morricone (født 10. november 1928 i Roma, død 6. juli 2020 i Roma) var en italiensk komponist som  hovedsakelig komponerte filmmusikk. Med musikk fra over 500 filmer og TV-serier utmerket han seg som en av de største innen sjangeren, spesielt når det gjelder westernfilmer (han satte toner til ca. 30 slike). Blant de mest kjente westernfilmene han skrev musikken til, er Sergio Leones «dollar-trilogi», som består av For en neve dollar (1964), For noen få dollar mer (1965) og Den gode, den onde og den grusomme (1966), samt klassikeren Ondt blod i Vesten (1968, også regissert av Leone).


== Liv og virke ==


=== Bakgrunn ===
Han begynte å spille trompet som barn og gikk på Accademia Nazionale di Santa Cecilia for å få opplæring på instrumentet da han var ni år. Han startet formelt på konservatoriet da han var 12 år gammel. Han fikk sitt vitnemål i trompet i 1946.


=== Karriere ===
Morricone begynte så å arbeide profesjonelt og komponerte musikken til «Il Mattino». Morricone ble raskt populær og skrev sin første bakgrunnsmusikk for radioteater og gikk raskt over til film.I 1950-åra fikk han «vitnemål i instrumentering for band» etter å ha arbeidet under komponisten Goffredo Petrassi. I 1955 startet Morricone å skrive og arrangere musikk under andres navn, og var da allerede en etablert filmkomponist.Morricone ble lagt merke til av sin tidligere skolekamerat Sergio Leone, som hyrte Morricone til å komponere musikk til noen av sine mest kjente filmer. Sammen skapte de en særegen filmmusikk til Leones egen versjon av Western-filmen For en neve dollar.
I 1980- og 1990-årene fortsatte Morricone å skrive musikk for Leone, som Ondt blod i Amerika (1984). Han komponerte også musikk til Roland Joffés The Mission (1986), Brian De Palmas De ubestikkelige (1987) og Giuseppe Tornatores Cinema Paradiso (1988). 
Av senere filmer skrev han musikk til Malèna (2000), Fateless (2005), Baaria - La porta del vento (2009) og The Best Offer (2013).
Morricone vant to Grammy-priser, to Golden Globe, fem BAFTA-priser fra 1979–1992, syv David di Donatello, åtte Nastro d'Argento og Polar Music Prize i 2010. I 2007 fikk han Oscars ærespris «for sitt praktfulle og mangefasetterte bidrag til kunstforma filmmusikk», i 2016 vant han Oscar for beste originalmusikk for Quentin Tarantinos The Hateful Eight (2015). og i tillegg har han vært nominert til ytterligere fem Oscarpriser for beste filmmusikk mellom 1979 og 2001. 
Morricones filmmusikk i The Mission (1986) ble kåret til tidenes 23. beste filmlydspor fra USA av det amerikanske filminstituttet.Morricone ble i 2020 tildelt Fyrstinnen av Asturias' pris for kunst.


=== Død ===
Morricone døde på et sykehus i Roma den 6. juli 2020, noen dager etter at han ble lagt inn på grunn av lårbenbrudd.


== Filmografi (utvalg) ==
The Hateful Eight (2015)
Maléna (2000)
Mission to Mars (2000)
Lolita (1997)
Bugsy (1991)
Hamlet (1990)
Cinema Paradiso (1988)
De ubestikkelige (1987)
The Mission (1986)
Ondt blod i Amerika (1984)
Tingen fra en annen verden (1982)
Dødens farvann (1980)
Himmelske dager (1978)
Tartarenes ørken (1976)
Salò eller Sodomas 120 dager (1975)
1001 natt (1974)
Veien til Canterbury (1972)
Dekameronen (1971)
Ondt blod i Vesten (1968)
Den gode, den onde og den grusomme (1966)
For en neve dollar mer (1965)
For en neve dollars (1964)


== Referanser ==


== Eksterne lenker ==
(it) Offisielt nettsted 
(it) Offisielt nettsted 
(en) Ennio Morricone – kategori av bilder, video eller lyd på Commons 
(en) Ennio Morricone på Internet Movie Database 
(sv) Ennio Morricone i Svensk Filmdatabas 
(da) Ennio Morricone på Filmdatabasen 
(da) Ennio Morricone på Scope 
(fr) Ennio Morricone på Allociné 
(en) Ennio Morricone på AllMovie 
(en) Ennio Morricone hos Rotten Tomatoes 
(en) Ennio Morricone hos The Movie Database 
(en) Ennio Morricone på Apple Music 
(en) Ennio Morricone på Discogs 
(en) Ennio Morricone på MusicBrainz 
(en) Ennio Morricone på Spotify 
(en) Ennio Morricone på Songkick 
(en) Ennio Morricone på Last.fm 
(en) Ennio Morricone på Genius — sangtekster 
(en) Ennio Morricone på AllMusic 
Ennio Morricone på Twitter 
Ennio Morricone på Facebook 
Ennio Morricone på Instagram 
Ennio Morricone på YouTube 
Ennio Morricone på YouTube 
Ennio Morricone på Myspace